b'\n_START_ARTICLE_\nVilhelmas Vai\xc4\x8dekauskas\n_START_SECTION_\nBiografija\n_START_PARAGRAPH_\n1942\xe2\x80\x931946 m. mok\xc4\x97si Vozbut\xc5\xb3 (Jurbarko raj.) pradin\xc4\x97je mokykloje, 1947\xe2\x80\x931954 m. \xc4\x8ceki\xc5\xa1k\xc4\x97s vidurin\xc4\x97je mokykloje, 1954\xe2\x80\x931955 m. Kauno kooperatin\xc4\x97je prekybos mokykloje. 1957\xe2\x80\x931959 m. mok\xc4\x97si Kauno J. Gruod\xc5\xbeio muzikos mokyklos Dramos skyriuje (d\xc4\x97stytojai Antanas Mackevi\xc4\x8dius, Kazys Jura\xc5\xa1\xc5\xabnas, Antanas Gabr\xc4\x97nas)._NEWLINE_1955\xe2\x80\x931956 m. Ariogalos rajkooperatyvo Paruo\xc5\xa1\xc5\xb3 kontoros sand\xc4\x97lio ved\xc4\x97jas. 1959\xe2\x80\x931960 m. Kapsuko l\xc4\x97li\xc5\xb3 teatro aktorius, 1960\xe2\x80\x931966 m. Kauno valstybinio l\xc4\x97li\xc5\xb3 teatro aktorius, 1966\xe2\x80\x931970 m. Valstybinio jaunimo teatro aktorius, 1970\xe2\x80\x931973 m. Vilniaus \xe2\x80\x9eL\xc4\x97l\xc4\x97s\xe2\x80\x9c teatro aktorius. Nuo 1973 m. iki mirties buvo Kauno valstybinio dramos teatro (KVDT) aktorius.'